|  |  |
| --- | --- |
| Gulbenes_nov MB400 |  |
| **INTEREŠU IZGLĪTĪBAS PROGRAMMU IZVĒRTĒŠANAS UN VALSTS MĒRĶDOTĀCIJAS UN PAŠVALDĪBAS DOTĀCIJAS FINANSĒJUMA SADALES** | |
| Ābeļu iela 2, Gulbene, Gulbenes nov., LV-4401 | |
| Tālrunis 64497723, 26430455 e-pasts: dome@gulbene.lv, www.gulbene.lv  **KOMISIJAS SĒDES**  **PROTOKOLS** | |

Gulbenē

**2024.gada 6. augustā Nr. 2**

Sēde sasaukta 2024. gada 17. jūnijā plkst.10.30

Sēdi atklājplkst. 15.00

Sēdi vada: komisijas priekšsēdētāja, Gulbenes novada Izglītības pārvaldes vadītāja Dace Kablukova

Sēdi protokolē: Gulbenes novada Izglītības pārvaldes vecākā lietvede Iveta Šolina

Sēdē piedalās: komisijas loceklis, Gulbenes novada domes deputāts Atis Jencītis;

komisijas locekle, Gulbenes novada pašvaldības iedzīvotāja Vineta Jogure;

komisijas locekle, Gulbenes novada pašvaldības iedzīvotāja Mārīte Kļaviņa;

Sēdē nepiedalās: komisijas priekšsēdētājas vietniece, Gulbenes novada Centrālās pārvaldes Finanšu nodaļas ekonomiste Gundega Upīte

Pieaicinātā persona: Gulbenes novada Izglītības pārvaldes izglītības metodiķe Maija Skopāne

DARBA KĀRTĪBA:

1. **Informācijas apkopojums par iesniegtajām programmām**
2. **Iesniegto interešu izglītības** **programmu izvērtējums**

**1.§**

**Informācijas apkopojums par iesniegtajām programmām**

Gulbenes novada Izglītības pārvaldes metodiķe Maija Skopāne komisiju iepazīstina ar iesniegto interešu izglītības programmu apkopojumu. Iesniegtas 127 interešu izglītības programmas, pieprasīto stundu skaits – 541 stunda.

Iesniegto interešu izglītības programmu apkopojums pa jomām - pielikums Nr.1

**2.§**

**Iesniegto interešu izglītības programmu izvērtējums – 2024./2025. mācību gadam**

Komisijas locekļi diskutē par katras jomas programmām. Komisija tiek iepazīstināta ar kolektīviem, kuri varētu būt potenciālie XIII Latvijas skolu jaunatnes Dziesmu un deju svētku dalībnieki.

Komisijas locekļi vienojas, ka nepietiekama valsts mērķdotācijas finansējuma gadījumā būs jāmeklē cits finansējuma avots pulciņiem, kurus apmeklē pirmsskolas vecuma bērni un jāizvērtē grupu skaits Gulbenes Mākslas skolas pulciņiem, jo finansējuma aprēķinā pirmsskolu grupu un Gulbenes Mākslas skolas izglītojamo skaits netiek ņemts vērā.

Komisija izskata iesniegtās interešu izglītības programmu pieteikumus un vienojas vienu pieteikumu neatbalstīt, jo šādas aktivitātes realizācijai būtu veiksmīgāk rast citu finansējumu nevis īstenot to kā interešu izglītības programmu.

Dace Kablukva ierosina veikt balsojumu.

**Atklāti balsojot**: PAR - 3 (D. Kablukova, V. Jogure, M. Kļaviņa) PRET – nav, ATTURAS – 1 (A.Jencītis), komisija **NOLEMJ:**

1. NEATBALSTĪT Lejasciema pamatskolas interešu izglītības programmas “Teātra pulciņš” realizāciju 2024./2025. mācību gadā.
2. ATBALSTĪT 126 iesniegto programmu realizāciju 2023./2024. mācību gadā, ja to realizācijai ir pietiekams finansējums.
3. UZDOT Gulbenes novada Izglītības pārvaldes izglītības metodiķei Maijai Skopānei līdz 2024./2025. mācību gada sākumam sazināties ar izglītības iestādēm un informēt par komisijas ieteikumiem programmu realizācijā.
4. APMEKLĒT interešu izglītības nodarbības un pasākumus 2024./2025. mācību gadā.

Sēde slēgta plkst.17:30

|  |  |
| --- | --- |
| Sēdes vadītāja | Dace Kablukova |
| Sēdi protokolēja | Iveta Šolina |